[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 26.5.2010

COM(2010)278 τελικό

2010/0148 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και αλιευτικά προϊόντα

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ

Η Επιτροπή, επικουρούμενη από την ομάδα «Δασμολογική Οικονομία», εξέτασε όλες τις αιτήσεις για προσωρινές αναστολές των αυτόνομων δασμών του κοινού δασμολογίου που υποβλήθηκαν από τα κράτη μέλη. Η συνημμένη πρόταση αφορά ορισμένα βιομηχανικά και γεωργικά προϊόντα. Οι αιτήσεις αναστολής που αφορούν τα προαναφερόμενα προϊόντα εξετάστηκαν βάσει των κριτηρίων που περιλαμβάνονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (βλ. ΕΕ C 128 της 25.4.1998, σ. 2). Μετά την εν λόγω εξέταση, η Επιτροπή εκτιμά ότι δικαιολογείται η αναστολή των δασμών για τα προϊόντα που απαριθμούνται στο παράρτημα I της συνημμένης πρότασης κανονισμού. Τα προϊόντα, για τα οποία η διατήρηση αναστολής δεν εξυπηρετεί πλέον τα οικονομικά συμφέροντα της Ένωσης, έχουν απαλειφθεί. Το παράρτημα Ι του παρόντος κανονισμού απαριθμεί τα προϊόντα για τα οποία προτείνεται αναστολή, ή για τα οποία απαιτείται τροποποίηση της νέας περιγραφής, και το παράρτημα ΙΙ απαριθμεί τα προϊόντα που διαγράφονται από το παράρτημα του κανονισμού (ΕΚ) αριθ. 1255/96 και τις περιγραφές προϊόντων οι οποίες θα αντικατασταθούν από τις νέες που αναφέρονται στο παράρτημα Ι. Η περίοδος ισχύος του μέτρου εκτείνεται από την 1η Ιουλίου 2010 έως την 31η Δεκεμβρίου 2014, προκειμένου να διενεργηθεί η οικονομική εξέταση των επιμέρους αναστολών κατά τη διάρκεια της περιόδου αυτής. Οι αναστολές των οποίων η ανάκληση ή η συνέχιση θεωρείται αναγκαία από την Επιτροπή και την ομάδα «Δασμολογική Οικονομία» θα παραταθούν ή θα εξαλειφθούν μετά την εν λόγω ημερομηνία.

Η Ένωση έχει συμφέρον να αναστείλει, πλήρως ή μερικώς, τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 του Συμβουλίου για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα.

Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).

ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ

Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους. Όλες οι αναστολές που παρατίθενται ανταποκρίνονται στη συμφωνία ή το συμβιβασμό που επιτεύχθηκε κατά τις συνομιλίες στο πλαίσιο της ομάδας.

Δεν αναφέρθηκαν δυνητικοί σοβαροί κίνδυνοι με αμετάκλητες επιπτώσεις.

Η παρούσα πρόταση απαλλάσσει την βιομηχανία της Ένωσης από δασμούς ύψους 29,2 εκατ. ευρώ ετησίως και την ενισχύει στον ανταγωνισμό της με τη βιομηχανία τρίτων χωρών η οποία εφοδιάζει την αγορά της Ένωσης με τελικά προϊόντα. Είναι σύμφωνη με τις αρχές που καθορίζονται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις. Η προτεινόμενη τροποποίηση αποτελεί μέσο για τη διατήρηση και τη δημιουργία νέων θέσεων απασχόλησης στην Ευρωπαϊκή Ένωση.

ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Τη νομική βάση του παρόντος κανονισμού αποτελεί το άρθρο 31 της συνθήκης για τη λειτουργία της Ευρωπαϊκής Ένωσης.

Η αρχή της επικουρικότητας δεν εφαρμόζεται, δεδομένου ότι η πρόταση εμπίπτει στην αποκλειστική αρμοδιότητα της Ένωσης.

Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και είναι σύμφωνα με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (C 128 της 25.4.1998, σ. 2).

Δυνάμει του άρθρου 31 της συνθήκης για τη λειτουργία της Ευρωπαϊκής Ένωσης, οι αναστολές και οι αυτόνομες δασμολογικές ποσοστώσεις καθορίζονται από το Συμβούλιο το οποίο αποφασίζει με ειδική πλειοψηφία κατόπιν προτάσεως της Επιτροπής.

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Μη εισπραχθέντες δασμοί συνολικού ύψους 29.175.000 ευρώ ετησίως.

ΠΡΟΑΙΡΕΤΙΚΑ ΣΤΟΙΧΕΙΑ

Στο παράρτημα Ι της πρότασης κανονισμού απαριθμούνται νέες δασμολογικές αναστολές. Στο παράρτημα ΙΙ απαριθμούνται οι καταργήσεις.

2010/0148 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

της […]

σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και αλιευτικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 31,

την πρόταση της Ευρωπαϊκής Επιτροπής,

Εκτιμώντας τα ακόλουθα:

1. Είναι προς το συμφέρον της Ένωσης να αναστείλει πλήρως τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν περιλαμβάνονται στο παράρτημα του κανονισμού (ΕΚ) αριθ. 1255/96 του Συμβουλίου[1].

2. Οι κωδικοί ΣΟ και TARIC 1518 00 99 10, 3907 20 20 91, 7410 11 00 10, 7410 21 00 60 και 9031 90 85 30 για τέσσερα προϊόντα τα οποία επί του παρόντος περιλαμβάνονται στο παράρτημα του κανονισμού (ΕΚ) αριθ. 1255/96 πρέπει να διαγραφούν από τον κατάλογο, διότι η Ένωση δεν έχει πλέον συμφέρον να διατηρήσει την αναστολή των αυτόνομων δασμών του κοινού δασμολογίου γι’αυτά τα προϊόντα.

3. Είναι αναγκαίο να τροποποιηθεί η περιγραφή δώδεκα αναστολών στο παράρτημα του κανονισμού (ΕΚ) αριθ. 1255/96 προκειμένου να ληφθούν υπόψη οι τεχνικές εξελίξεις των προϊόντων και οι οικονομικές τάσεις της αγοράς. Οι εν λόγω αναστολές πρέπει να διαγραφούν από τον κατάλογο του παραρτήματος και να επανεισαχθούν ως νέες αναστολές με τη χρήση νέων περιγραφών. Για λόγους σαφήνειας, οι εν λόγω αναστολές πρέπει να φέρουν αστερίσκο στην πρώτη στήλη του παραρτήματος I και του παραρτήματος II του παρόντος κανονισμού.

4. Η πείρα έχει αποδείξει ότι είναι αναγκαίο να προβλέπεται ημερομηνία λήξεως των αναστολών που παρατίθενται στον κανονισμό (EΚ) αριθ. 1255/96 προκειμένου να ληφθούν υπόψη οι τεχνολογικές και οι οικονομικές εξελίξεις. Αυτό δεν αποκλείει την πρόωρη λήξη της ισχύος ορισμένων μέτρων ή την παράτασή της και πέραν της ορισθείσας περιόδου, εφόσον συντρέχουν οικονομικοί λόγοι, σύμφωνα με τις αρχές που καθορίζονται στην ανακοίνωση της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις[2].

5. Ως εκ τούτου, ο κανονισμός (ΕΚ) αριθ. 1255/96 πρέπει να τροποποιηθεί αναλόγως.

6. Δεδομένου ότι οι περίοδοι ισχύος των αναστολών που θεσπίζει ο παρών κανονισμός αρχίζουν υποχρεωτικά την 1η Ιουλίου 2010, ο παρών κανονισμός θα πρέπει να τεθεί σε εφαρμογή την ίδια ημερομηνία και με άμεση ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1255/96 τροποποιείται ως εξής:

7. προστίθενται οι σειρές για τα προϊόντα που απαριθμούνται στο παράρτημα I του παρόντος κανονισμού,

8. διαγράφονται οι σειρές για τα προϊόντα των οποίων οι κωδικοί ΣΟ και TARIC απαριθμούνται στο παράρτημα II του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός εφαρμόζεται από την 1η Ιουλίου 2010.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Προϊόντα που αναφέρονται στο άρθρο 1 παράγραφος 1

Κωδικός ΣΟ | TARIC | Περιγραφή εμπορευμάτων | Αυτόνοµοι δασµοί | Περίοδος της ισχύος |

ex 1515 19 10 | 10 | Λινέλαιο με αριθμό ιωδίου 190 και άνω, μετρούμενο σύμφωνα με το πρότυπο ISO 150-2006 | 0 % | 1.7.2010-31.12.2010 |

ex 1516 20 96 | 10 | Εξευγενισμένο, λευκασμένο υδρογονωμένο σογιέλαιο, σε μορφή νιφάδων, του είδους που χρησιμοποιείται για την παραγωγή καλλυντικών | 0 % | 1.7.2010-31.12.2010 |

ex 1516 20 96 | 20 | Έλαιο jojoba, υδρογονωμένο και διεστεροποιημένο, που δεν έχει υποστεί άλλη χημική μετατροπή ούτε έχει υποβληθεί σε διεργασία αλλαγής της φυσικής υφής του | 0 % | 1.7.2010-31.12.2014 |

ex 2008 99 49 | 20 | Αποξηραμένα μύρτιλλα (cranberries) με προσθήκη γλυκαντικών υλών | 0 % | 1.7.2010-31.12.2014 |

ex 2008 99 49 ex 2008 99 99 | 30 40 | Πολτός απύρηνων ραγών της ποικιλίας boysenberry χωρίς προσθήκη αποστάγματος, με ή χωρίς προσθήκη ζάχαρης | 0 % | 1.7.2010-31.12.2014 |

ex 2805 30 90 | 20 | Σαμάριο καθαρότητας τουλάχιστον 99,90 GHT κατά βάρος | 0 % | 1.7.2010-31.12.2014 |

ex 2904 10 00 | 30 | π-Στυρολιοσουλφονικό νάτριο | 0 % | 1.7.2010-31.12.2014 |

ex 2904 10 00 | 50 | 2-Μεθυλοπρoπ-2-ενο-1-σουλφονικό νάτριο | 0 % | 1.7.2010-31.12.2014 |

ex 2905 19 00 | 40 | 2,6-Διμεθυλεπτανόλη-2 | 0 % | 1.7.2010-31.12.2014 |

ex 2905 29 90 | 20 | Δεκεν-9-όλη-1 | 0 % | 1.7.2010-31.12.2014 |

ex 2909 30 90 | 10 | 2-(φαινυλομεθοξυ)ναφθαλίνιο | 0 % | 1.7.2010-31.12.2014 |

ex 2909 30 90 | 20 | 1,2-Δις(3-μεθυλο-φαινοξυ)αιθάνιο | 0 % | 1.7.2010-31.12.2014 |

ex 2915 90 00 | 50 | Επτανικό αλλύλιο | 0 % | 1.7.2010-31.12.2014 |

ex 2917 11 00 | 30 | Οξαλικό κοβάλτιο | 0 % | 1.7.2010-31.12.2014 |

ex 2917 19 10 | 10 | Μηλονικό διμεθύλιο | 0 % | 1.7.2010-31.12.2014 |

ex 2917 19 90 | 30 | Βρασσυλαιθυλένιο | 0 % | 1.7.2010-31.12.2014 |

ex 2918 99 90 | 20 | 3-Μεθοξυακρυλικό μεθύλιο | 0 % | 1.7.2010-31.12.2014 |

ex 2918 99 90 | 70 | (3-Μεθυλοβουτοξυ)οξικό αλλύλιο | 0 % | 1.7.2010-31.12.2014 |

ex 2921 19 50 ex 2929 90 00 | 10 20 | Διαιθυλαμινο-τριαιθοξυσιλάνιο | 0 % | 1.7.2010-31.12.2014 |

ex 2922 19 85 | 40 | Βενζοϊκό 2-(διμεθυλαμινο)αιθύλιο | 0 % | 1.7.2010-31.12.2014 |

ex 2922 49 85 | 15 | DL-ασπαρτικό οξύ χρησιμοποιούμενο στην παραγωγή συμπληρωμάτων διατροφής(1) | 0 % | 1.7.2010-31.12.2014 |

ex 2922 50 00 | 20 | Υδροχλωρική 1-[2-αμινο-1-(4-μεθοξυφαινυλ)-αιθυλο]-κυκλοεξανόλη | 0 % | 1.7.2010-31.12.2014 |

ex 2924 29 98 | 20 | 2-χλωρο-N-(2-αιθυλο-6-μεθυλοφαινυλο)-N-(προπαν-2-υλοξυμεθυλ)ακεταμίδιο | 0 % | 1.7.2010-31.12.2014 |

ex 2926 90 95 | 70 | Μεθακρυλονιτρίλιο | 0 % | 1.7.2010-31.12.2014 |

ex 2926 90 95 | 75 | 2-Κυανο-2-αιθυλο-3-μεθυλοεξανοϊκό αιθύλιο | 0 % | 1.7.2010-31.12.2014 |

ex 2929 10 00 | 15 | Διισοκυανικό 3,3’-διμεθυλοδιφαινυλo-4,4’-διύλιο | 0 % | 1.7.2010-31.12.2014 |

ex 2930 90 99 | 81 | Εξαμεθυλενο-1,6-δις(θειοθειικό) νάτριο, διένυδρο | 3 % | 1.7.2010-31.12.2014 |

ex 2930 90 99 | 84 | 2-χλωρο-4-(μεθυλοσουλφονυλο)βενζοϊκό οξύ | 0 % | 1.7.2010-31.12.2014 |

ex 2931 00 99 | 92 | Τριμεθυλοβοράνιο | 0 % | 1.7.2010-31.12.2014 |

ex 2933 39 99 | 20 | Σκόνη χαλκοπυριθειόνης | 0 % | 1.7.2010-31.12.2014 |

ex 2933 39 99 | 30 | Φλουαζινάμη/Fluazinam (ISO) | 0 % | 1.7.2010-31.12.2014 |

ex 2933 39 99 | 45 | 5-διφθορομεθοξυ-2-[[(3,4-διμεθοξυ-2-πυριδυλο)μεθυλο]θειο]-1H-βενζιμιδαζόλιο | 0 % | 1.7.2010-31.12.2014 |

ex 2933 39 99 | 47 | (-)-trans-4-(4’-φθοροφαινυλ)-3-υδροξυμεθυλο-N-μεθυλοπιπεριδίνη | 0 % | 1.7.2010-31.12.2014 |

ex 2933 39 99 | 48 | Φλονικαμίδη/Flonicamid (ISO) | 0 % | 1.7.2010-31.12.2014 |

ex 2933 59 95 | 45 | 1-[3-(υδροξυμεθυλο)πυριδιν-2-υλο]-4-μεθυλο-2-φαινυλοπιπεραζίνη | 0 % | 1.7.2010-31.12.2014 |

ex 2933 59 95 | 50 | 2-(2-πιπεραζιν-1-υλαιθοξυ)αιθανόλη | 0 % | 1.7.2010-31.12.2014 |

ex 2933 59 95 | 55 | Θειοπεντάλη/Thiopental (INNM) | 0 % | 1.7.2010-31.12.2014 |

ex 2933 59 95 | 65 | Δις(τετραφθοροβορικό) 1-χλωρομεθυλο-4-φθορο-1,4-διαζωδικυκλο[2.2.2]οκτάνιο | 0 % | 1.7.2010-31.12.2014 |

ex 2933 59 95 | 75 | Υδροχλωρική (2R,3S/2S,3R)-3-(6-χλωρο-5-φθοροπυριμιδιν-4-υλο)-2-(2,4-διφθοροφαινυλο)-1-(1H-1,2,4-τριαζολ-1-υλο)βουτανόλη-2 | 0 % | 1.7.2010-31.12.2014 |

ex 2933 79 00 | 60 | 3,3-πενταμεθυλενο-4-βουτυρολακτάμη | 0 % | 1.7.2010-31.12.2014 |

ex 2933 99 80 | 32 | 5-[4’-(βρωμομεθυλο)διφαινυλ-2-υλο]-2-τριτυλο-2H-τετραζόλιο | 0 % | 1.7.2010-31.12.2014 |

ex 2933 99 80 | 37 | 8-χλωρο-5,10-διυδρο-11H-διβενζο[b,e][1,4]διαζεπινόνη-11 | 0 % | 1.7.2010-31.12.2014 |

ex 2934 10 00 | 60 | Φωσθειαζάτη/Fosthiazate (ISO) | 0 % | 1.7.2010-31.12.2014 |

ex 2934 99 90 | 20 | Θειοφαίνιο | 0 % | 1.7.2010-31.12.2014 |

ex 2934 99 90 | 30 | Διβενζο[b,f][1,4]θειαζεπινόνη-11(10H) | 0 % | 1.7.2010-31.12.2014 |

ex 2935 00 90 | 77 | Αιθυλεστέρας του [[4-[2-[[(3-αιθυλο-2,5-διυδρο-4-μεθυλ-2-οξο-1H-πυρρολ-1-υλο)καρβονυλ]αμινο]αιθυλο]φαινυλο] σουλφονυλο]-καρβαμιδικού οξέος | 0 % | 1.7.2010-31.12.2014 |

ex 3701 30 00 | 20 | Φωτοευαίσθητη πλάκα αποτελούμενη από ένα στρώμα φωτοπολυμερούς πάνω σε πολυεστερικό φύλλο, συνολικού πάχους άνω του 0,43 mm, χωρίς όμως να υπερβαίνει τα 3,18 mm | 0 % | 1.7.2010-31.12.2014 |

* ex 3707 10 00 ex 3707 90 90 | 35 70 | Ευαισθητοποιητικό γαλάκτωμα ή παρασκεύασμα, αποτελούμενο από ακρυλικά ή/και μεθακρυλικά πολυμερή, με μέγιστη κατά βάρος περιεκτικότητα 7 % σε φωτοευαίσθητες πρόδρομες ουσίες οξέων διαλυμένες σε οργανικό διαλύτη ο οποίος περιέχει τουλάχιστον οξικό 2-μεθοξυ-1-μεθυλαιθύλιο | 0 % | 1.7.2010-31.12.2011 |

ex 3707 10 00 | 55 | Μεμβράνη από πολυ(τερεφθαλικό αιθυλένιο) σε κυλίνδρους: — επικαλυμμένη στη μία πλευρά με ξηρό στρώμα ρητίνης ακρυλικού φωτοπολυμερούς, — επιστρωμένη με προστατευτικό φύλλο πολυαιθυλενίου | 0 % | 1.7.2010-31.12.2014 |

ex 3707 90 90 | 40 | Αντιανακλαστικό επίχρισμα υπό μορφή υδατικού διαλύματος, με μέγιστη κατά βάρος περιεκτικότητα: — σε αλκυλοσουλφονικό οξύ χωρίς αλογόνα 2 % και — σε φθοριωμένο πολυμερές 5 % | 0 % | 1.7.2010-31.12.2014 |

* ex 3808 92 90 | 30 | Παρασκεύασμα που συνίσταται σε υδατικό εναιώρημα άλατος πυριθειόνης με ψευδάργυρο (INN), με κατά βάρος περιεκτικότητα: — σε άλας πυριθειόνης με ψευδάργυρο (INN) τουλάχιστον 24 %, όχι όμως άνω του 26 % ή — σε άλας πυριθειόνης με ψευδάργυρο (INN) τουλάχιστον 39 %, όχι όμως άνω του 41 % | 0 % | 1.7.2010-31.12.2013 |

ex 3808 92 90 | 50 | Παρασκευάσματα χαλκοπυριθειόνης | 0 % | 1.7.2010-31.12.2014 |

ex 3808 93 23 | 10 | Φυτοφάρμακο που περιέχει φλαζασουλφουρόνη/flazasulfuron (ISO) ως δραστικό συστατικό | 0 % | 1.7.2010-31.12.2014 |

ex 3808 93 90 | 10 | Παρασκεύασμα σε μορφή κόκκων, με κατά βάρος περιεκτικότητα: — 38,8 % και άνω, χωρίς όμως να υπερβαίνει το 41,2 %, σε γιββερελίνη Α3 ή — 9,5 % και άνω, χωρίς όμως να υπερβαίνει το 10,5 %, σε γιββερελίνη A4 και A7 | 0 % | 1.7.2010-31.12.2014 |

ex 3824 90 97 | 05 | Μείγμα μονομερούς μεθακρυλικού μεθυλίου και μονομερούς ακρυλικού βουτυλίου σε διάλυμα ξυλολίου και οξικού βουτυλίου, με κατά βάρος περιεκτικότητα σε διαλύτες μεγαλύτερη από 54 %, χωρίς όμως να υπερβαίνει το 56 % | 0 % | 1.7.2010-31.12.2014 |

ex 3824 90 97 | 06 | Παραφίνη, χλωριωμένη σε ποσοστό 70 % και άνω | 0 % | 1.7.2010-31.12.2014 |

ex 3824 90 97 | 08 | Μείγμα ισομερών διβινυλοβενζολίου και ισομερών αιθυλοβινυλοβενζολίου, με κατά βάρος περιεκτικότητα σε διβινυλοβενζόλιο τουλάχιστον 56 %, χωρίς όμως να υπερβαίνει το 80 % | 0 % | 1.7.2010-31.12.2014 |

ex 3824 90 97 | 11 | Μείγμα φυτοστερολών, όχι σε σκόνη, με κατά βάρος περιεκτικότητα σε: — β-σιτοστερόλες τουλάχιστον 40 %, χωρίς όμως να υπερβαίνει το 58 % — καμπεστερόλες τουλάχιστον 20 %, χωρίς όμως να υπερβαίνει το 28 % — στιγμαστερόλες τουλάχιστον 14 %, χωρίς όμως να υπερβαίνει το 23 % — άλλες στερόλες 0 % έως 15 % | 0 % | 1.7.2010-31.12.2014 |

ex 3824 90 97 | 21 | Μείγμα (1-μεθυλαιθυλιδενο)δις(4,1-φαινυλενοξυ-2,1-αιθανοδιυλοξυ-2,1-αιθανοδιυλ)εστέρα του προπεν-2-ικού οξέος, (2,4,6-τριοξο-1,3,5-τριαζινο-1,3,5(2H,4H,6H)-τριυλο)τρι-2,1-αιθανοδιυλεστέρα του προπεν-2-ικού οξέος και 1-υδροξυ-κυκλοεξυλο-φαινυλοκετόνης σε διάλυμα μεθυλαιθυλοκετόνης και τολουολίου | 0 % | 1.7.2010-31.12.2014 |

ex 3824 90 97 | 23 | Μείγμα ακρυλικής ουρεθάνης, γλυκολοδιακρυλικού τριπροπυλενίου, ακρυλικής αιθοξυλιωμένης δισφαινόλης Α και διακρυλικής πολυ(αιθυλενογλυκόλης) 400 | 0 % | 1.7.2010-31.12.2014 |

* ex 3824 90 97 | 44 | Μείγμα φυτοστερολών, όχι υπό μορφή σκόνης, με κατά βάρος περιεκτικότητα: —75 % ή μεγαλύτερη σε στερόλες, —όχι μεγαλύτερη από 25 % σε στανόλες, για χρήση στην παραγωγή στανολών/στερολών ή στανολεστέρων/στερολεστέρων (1) | 0 % | 1.7.2010-31.12.2012 |

ex 3824 90 97 | 66 | Μείγμα πρωτογενών τερτ-αλκυλοαμινών | 0 % | 1.7.2010-31.12.2014 |

ex 3824 90 97 | 88 | Προϊόν ολιγομερούς αντίδρασης, που αποτελείται από δις(4-υδροξυφαινυλο) σουλφόνη και 1,1’-οξυδις(2-χλωροαιθάνιο) | 0 % | 1.7.2010-31.12.2014 |

* ex 3901 10 90 | 20 | Πολυαιθυλένιο, με μορφή κόκκων, με πυκνότητα 0,925 (± 0,0015), δείκτη ροής (melt flow index) 0,3 g/10 min (± 0,05 g/10 min), που προορίζεται για την παρασκευή φύλλ ων κενών με τιμή θολερότητας που δεν υπερβαίνει τα 6 % και επιμήκυνση θραύσεως (MD/TD) 210/340 (1) | 0 % | 1.7.2010-31.12.2013 |

ex 3902 90 90 | 60 | Μη υδρογονωμένη αλειφατική ρητίνη 100 % (πολυμερές), με τα ακόλουθα χαρακτηριστικά: — υγρή σε θερμοκρασία περιβάλλοντος — παραγόμενη με κατιοντικό πολυμερισμό μονομερών αλκενίων C-5 — μέσου κατ’ αριθμό μοριακού βάρους (Mn) 370 (± 50) — μέσου κατά βάρος μοριακού βάρους (Mw) 500 (± 100) | 0 % | 1.7.2010-31.12.2014 |

* ex 3906 90 90 | 35 | Λευκή σκόνη συμπολυμερούς διμεθακρυλικής αιθανοδιόλης-1,2 και μεθακρυλικού μεθυλίου με μέγεθος σωματιδίων όχι μεγαλύτερο από 18 µm, αδιάλυτη στο νερό | 0 % | 1.7.2010-31.12.2013 |

ex 3907 91 90 | 10 | Προπολυμερές φθαλικού διαλλυλίου, σε μορφή σκόνης | 0 % | 1.7.2010-31.12.2014 |

ex 3907 99 90 | 70 | Συμπολυμερές πολυ(τερεφθαλικού αιθυλενίου) και κυκλοεξανοδιμεθανόλης, με κατά βάρος περιεκτικότητα σε κυκλοεξανοδιμεθανόλη μεγαλύτερη από 10 % | 0 % | 1.7.2010-31.12.2014 |

ex 3910 00 00 | 60 | Πολυδιμεθυλοσιλοξάνιο, με ή χωρίς πολυαιθυλενογλυκόλη και τριφθοροπροπύλιο ως υποκαταστάτες, με μεθακρυλικές καταληκτικές ομάδες | 0 % | 1.7.2010-31.12.2014 |

ex 3916 20 00 | 91 | Είδη με καθορισμένη μορφή από πολυβινυλοχλωρίδιο, του τύπου που χρησιμοποιείται για την παραγωγή φύλλων πασσαλόπηξης και επένδυσης, τα οποία περιέχουν τα ακόλουθα πρόσθετα: — διοξείδιο του τιτανίου — πολυ(μεθακρυλικό μεθύλιο) — ανθρακικό ασβέστιο — συνδετικά μέσα | 0 % | 1.7.2010-31.12.2014 |

ex 3919 10 80 | 23 | Ανακλαστική μεμβράνη αποτελούμενη από διάφορα στρώματα, μεταξύ των οποίων: — πολυβινυλοχλωρίδιο, — πολυουρεθάνη, η οποία φέρει στη μία πλευρά εκτυπώσεις κατά της πλαστογράφησης, παραποίησης ή αντικατάστασης δεδομένων ή κατά της αντιγραφής και, στην άλλη πλευρά, ένα στρώμα από γυάλινες μικρόσφαιρες, — ένα στρώμα στο οποίο έχει ενσωματωθεί σήμα ασφαλείας ή/και επίσημο σήμα που αλλάζει όψη ανάλογα με την οπτική γωνία, — μεταλλικό αργίλιο — και κόλλα, επικαλυμμένη στη μία πλευρά με αποσπώμενη επένδυση | 0 % | 1.7.2010-31.12.2014 |

ex 3919 10 80 ex 3919 90 00 | 27 20 | Πολυεστερική μεμβράνη της οποίας: — η μία πλευρά είναι επιστρωμένη με ακρυλική θερμόκολλα που αποκολλάται σε θερμοκρασία τουλάχιστον 90 °C, όχι όμως άνω των 200 °C, και με πολυεστερική επένδυση και — η άλλη πλευρά δεν φέρει επίστρωση ή είναι επιστρωμένη με ακρυλική κόλλα ευαίσθητη στην πίεση ή ακρυλική θερμόκολλα που αποκολλάται σε θερμοκρασία τουλάχιστον 90 °C, όχι όμως άνω των 200 °C, και με πολυεστερική επένδυση | 0 % | 1.7.2010-31.12.2014 |

ex 3919 10 80 | 32 | Μεμβράνη πολυ(τετραφθοροαιθυλενίου): — πάχους τουλάχιστον 110 µm, — με επιφανειακή αντίσταση 102-1014 ohm, προσδιοριζόμενη με τη μέθοδο δοκιμών ASTM D 257, — επιστρωμένη στη μία πλευρά με ακρυλική, ευαίσθητη στην πίεση κόλλα | 0 % | 1.7.2010-31.12.2014 |

ex 3919 10 80 | 37 | Μεμβράνη πολυτετραφθοροαιθυλενίου: — πάχους τουλάχιστον 100 µm, — με επιμήκυνση θραύσης 100 % κατ’ ανώτατο όριο, — επιστρωμένη στη μία πλευρά με ευαίσθητη στην πίεση κόλλα σιλικόνης | 0 % | 1.7.2010-31.12.2014 |

* ex 3919 10 80 * ex 3919 90 00 | 40 43 | Μαύρη μεμβράνη από πολυβινυλοχλωρίδιο: — με στιλπνότητα άνω των 30 βαθμών, σύμφωνα με τη μέθοδο ASTM D2457, — με ή χωρίς επικάλυψη, στη μία πλευρά, με προστατευτική μεμβράνη πολυ(τερεφθαλικού αιθυλενίου) και, στην άλλη πλευρά, με ευαίσθητη στην πίεση κόλλα με αύλακες και αποσπώμενη επένδυση | 0 % | 1.7.2010-31.12.2011 |

* ex 3919 90 00 | 19 | Διαφανής αυτοκόλλητη μεμβράνη από πολυ(τερεφθαλικό αιθυλένιο): — χωρίς προσμίξεις ούτε ελαττώματα, — επιστρωμένη στη μια πλευρά με ακρυλική κόλλα ευαίσθητη στην πίεση και με προστατευτική επένδυση και, στην άλλη πλευρά, με αντιστατικό στρώμα ιονικής οργανικής ένωσης της χολίνης, — με ή χωρίς εκτυπώσιμο στρώμα κατά της σκόνης, αποτελούμενο από τροποποιημένη οργανική ένωση με αλκύλιο μακράς αλυσίδας ατόμων άνθρακα, — συνολικού πάχους, χωρίς την επένδυση, τουλάχιστον 54 μm, όχι όμως άνω των 64 μm, και — πλάτους άνω των 1 295 mm, όχι όμως άνω των 1 305 mm | 0 % | 1.7.2010-31.12.2013 |

ex 3919 90 00 | 22 | Μαύρη μεμβράνη πολυπροπυλενίου: — με στιλπνότητα άνω των 20 βαθμών, προσδιοριζόμενη με τη μέθοδο δοκιμών ASTM D2457, — με ή χωρίς επικάλυψη, στη μία πλευρά, με προστατευτική μεμβράνη πολυ(τερεφθαλικού αιθυλενίου) και, στην άλλη πλευρά, με ευαίσθητη στην πίεση κόλλα με αύλακες και αποσπώμενη επένδυση | 0 % | 1.7.2010-31.12.2014 |

ex 3919 90 00 | 24 | Ανακλαστικό πολυστρωματικό φύλλο: — αποτελούμενο από ένα στρώμα ακρυλικής εποξειδικής ρητίνης που φέρει στη μία πλευρά ανάγλυφο επαναλαμβανόμενο σχέδιο, — επικαλυμμένο και στις δύο πλευρές με ένα ή περισσότερα στρώματα πλαστικού υλικού και — επικαλυμμένο στη μία πλευρά με στρώμα κόλλας και αποσπώμενο φύλλο | 0 % | 1.7.2010-31.12.2014 |

ex 3919 90 00 | 26 | Μεμβράνη από συμπολυμερές αιθυλενίου-οξικού βινυλίου: — πάχους τουλάχιστον 100 µm, — επιχρισμένη στη μία πλευρά με ακρυλική κόλλα ευαίσθητη στην πίεση ή στην υπεριώδη ακτινοβολία και με πολυεστερική επένδυση | 0 % | 1.7.2010-31.12.2014 |

ex 3919 90 00 | 28 | Μεμβράνη από πολυβινυλοχλωρίδιο ή πολυαιθυλένιο ή οποιαδήποτε άλλη μεμβράνη από πολυολεφίνη: — πάχους τουλάχιστον 65 µm, — επιστρωμένη στη μία πλευρά με ακρυλική κόλλα ευαίσθητη στην υπεριώδη ακτινοβολία και με πολυεστερική επένδυση | 0 % | 1.7.2010-31.12.2014 |

* ex 3919 90 00 | 37 | Μεμβράνη από πολυβινυλοχλωρίδιο, ευαίσθητη στην υπεριώδη ακτινοβολία: — πάχους τουλάχιστον 78 µm, — επικαλυμμένη στη μία πλευρά με στρώμα κόλλας και αποσπώμενο φύλλο, — με αντοχή πρόσφυσης τουλάχιστον 1 764 mN/25 mm | 0 % | 1.7.2010-31.12.2014 |

ex 3920 59 90 | 20 | Ανακλαστικό πολυστρωματικό φύλλο, αποτελούμενο από ένα στρώμα εποξυακρυλικής ρητίνης που φέρει στη μία πλευρά ανάγλυφο επαναλαμβανόμενο σχέδιο και είναι επικαλυμμένο και στις δύο πλευρές με ένα ή περισσότερα στρώματα πλαστικού υλικού | 0 % | 1.7.2010-31.12.2014 |

ex 3920 62 19 ex 3920 62 19 | 24 26 | Μεμβράνη πολυ(τερεφθαλικού αιθυλενίου), πάχους 186 µm και άνω, χωρίς όμως να υπερβαίνει τα 191 µm, επιστρωμένη στη μία πλευρά με ακρυλικό στρώμα με σχέδιο μήτρας | 0 % | 1.7.2010-31.12.2014 |

* ex 3920 62 19 * ex 3920 62 19 | 75 77 | Διαφανής μεμβράνη από πολυ(τερεφθαλικό αιθυλένιο): —επιχρισμένη και στις δύο πλευρές με στρώματα ακρυλικών οργανικών ουσιών πάχους τουλάχιστον 7 nm, όχι όμως άνω των 80 nm, —με επιφανειακή τάση τουλάχιστον 36 Dyne/cm, όχι όμως άνω των 39 Dyne/cm, — με διαπερατότητα στο φως άνω του 93 %, — με θολερότητα 1,3 % κατ’ ανώτατο όριο, — συνολικού πάχους τουλάχιστον 10 µm, όχι όμως άνω των 350 µm, — πλάτους τουλάχιστον 800 mm, όχι όμως άνω των 1 600 mm | 0 % | 1.7.2010-31.12.2013 |

ex 3920 91 00 | 51 | Μεμβράνη πολυβινυλοβουτυράλης που περιέχει φωσφορικό τριισοβουτύλιο ως πλαστικοποιητή σε κατά βάρος αναλογία τουλάχιστον 25 %, χωρίς όμως να υπερβαίνει το 28 % | 0 % | 1.7.2010-31.12.2014 |

ex 3920 91 00 | 52 | Μεμβράνη από πολυβινυλοβουτυράλη με: — κατά βάρος περιεκτικότητα σε δις(2-αιθυλεξανική) τριαιθυλενογλυκόλη ως πλαστικοποιητή τουλάχιστον 26 %, όχι όμως άνω του 30 %, — πάχος τουλάχιστον 0,73 mm, όχι όμως άνω του 1,50 mm | 0 % | 1.7.2010-31.12.2014 |

ex 3921 90 55 ex 7019 40 00 | 25 10 | Προεμποτισμένα φύλλα ή κύλινδροι που περιέχουν πολυϊμιδική ρητίνη | 0 % | 1.7.2010-31.12.2014 |

ex 3921 90 55 | 30 | Προεμποτισμένα φύλλα ή ρόλοι που περιέχουν βρωμιωμένη εποξειδική ρητίνη ενισχυμένη με υαλοΰφασμα, με — ροή 3,6 mm κατ’ ανώτατο όριο (προσδιοριζόμενη με τη μέθοδο IPC-TM 650.2.3.17.2) και — θερμοκρασία υαλώδους μετάπτωσης (Tg) άνω των 170 °C (προσδιοριζόμενη με τη μέθοδο IPC-TM 650.2.4.25), για χρήση στην παραγωγή πλακών τυπωμένων κυκλωμάτων (1) | 0 % | 1.7.2010-31.12.2014 |

ex 6909 19 00 | 20 | Σφαίρες αζωτούχου πυριτίου (Si3N4) | 0 % | 1.7.2010-31.12.2014 |

ex 7019 19 10 | 55 | Σχοινί υαλονήματος εμποτισμένο με καουτσούκ ή πλαστική ύλη, το οποίο λαμβάνεται από ίνες υάλου K ή U, με την εξής σύσταση: — 9 % και άνω, αλλά το πολύ 16 % οξείδιο μαγνησίου, — 19 % και άνω, αλλά το πολύ 25 % οξείδιο αργιλίου, — 0 % και άνω, αλλά το πολύ 2 % οξείδιο βορίου, — χωρίς οξείδιο ασβεστίου, επικαλυμμένο με λατέξ που περιέχει τουλάχιστον ρητίνη ρεσορκινόλης-φορμαλδεΰδης και χλωροσουλφωνομένο πολυαιθυλένιο | 0 % | 1.7.2010-31.12.2014 |

ex 7325 99 10 | 20 | Κεφαλή άγκυρας από γαλβανισμένο εν θερμώ όλκιμο χυτοσίδηρο του είδους που χρησιμοποιείται στην κατασκευή αγκυρών γείωσης | 0 % | 1.7.2010-31.12.2014 |

* ex 7410 21 00 | 30 | Μεμβράνη από πολυϊμίδιο, έστω και περιέχουσα εποξειδική ρητίνη ή/και ίνες υάλου, καλυμμένη στη μία ή και στις δύο πλευρές με λεπτό φύλλο χαλκού | 0 % | 1.7.2010-31.12.2013 |

* ex 8108 20 00 | 20 | Ακατέργαστα πλινθώματα από τη σύντηξη τιτανίου και τιτανιούχων κραμάτων, διαμέτρου το πολύ 380 mm | 0 % | 1.7.2010-31.12.2013 |

ex 8414 30 81 | 50 | Ερμητικοί ή ημι-ερμητικοί ηλεκτροκίνητοι σπειροειδείς συμπιεστές μεταβλητής ταχύτητας, ονομαστικής ισχύος 0,5 kW και άνω, μέχρι όμως 5 kW, με όγκο εκτοπίσματος το πολύ 35 cm3, του τύπου που χρησιμοποιείται σε ψυκτικά μηχανήματα | 0 % | 1.7.2010-31.12.2014 |

ex 8418 99 10 | 50 | Εξατμιστής αποτελούμενος από πτερύγια αλουμινίου και χάλκινη σερπαντίνα του τύπου που χρησιμοποιείται σε ψυκτικά μηχανήματα | 0 % | 1.7.2010-31.12.2014 |

ex 8418 99 10 | 60 | Συμπυκνωτής αποτελούμενος από δύο ομόκεντρους χάλκινους αυλούς του τύπου που χρησιμοποιείται σε ψυκτικά μηχανήματα | 0 % | 1.7.2010-31.12.2014 |

ex 8501 31 00 | 40 | Κινητήρας ΣΡ μόνιμης διέγερσης με — πολυφασικό τύλιγμα, — εξωτερική διάμετρο 30 mm και άνω, μέχρι όμως 75 mm, — ονομαστική ταχύτητα περιστροφής το πολύ 15000 ΣΑΛ, — ισχύ εξόδου 45 W και άνω, μέχρι όμως 300 W και — τάση παροχής ρεύματος 9 V και άνω, μέχρι όμως 25 V | 0 % | 1.7.2010-31.12.2014 |

* ex 8504 40 90 | 40 | Συστοιχίες ημιαγωγών ισχύος περιλαμβάνουσες: — κρυσταλλοτριόδους ισχύος, — ολοκληρωμένα κυκλώματα, — έστω και διόδους και θερμίστορ, — τάση λειτουργίας το πολύ 600 V, — τρεις το πολύ ηλεκτρικές εξόδους περιλαμβάνουσα η καθεμία δύο διακόπτες ισχύος (είτε MOSFET (Metal Oxide Semiconductor Field-Effect Transistor) είτε IGBT (Insulated Gate Bi-polar Transistors)) και εσωτερικούς μηχανισμούς, — και ενεργό διαβάθμιση έντασης ρεύματος (τιμή RMS) το πολύ 15,7 A | 0 % | 1.7.2010-31.12.2013 |

ex 8516 90 00 | 60 | Υποσυγκρότημα αερισμού ηλεκτρικής φριτέζας — εφοδιασμένο με κινητήρα διαβάθμισης ισχύος 8 W στις 4600 στροφές ανά λεπτό, — με ηλεκτρονικό κύκλωμα ελέγχου, — το οποίο λειτουργεί σε θερμοκρασίες περιβάλλοντος 110 °C και άνω, — εφοδιασμένο με θερμορυθμιστή | 0 % | 1.7.2010-31.12.2014 |

ex 8521 90 00 | 20 | Ψηφιακή συσκευή μαγνητοσκόπησης βίντεο: — χωρίς μηχανισμό σκληρού δίσκου, — έστω και με DVD-RW, — με ανιχνευτή κίνησης, — με σειριακή θύρα USB, για χρήση στην κατασκευή συστημάτων επιτήρησης με τηλεόραση κλειστού κυκλώματος (CCTV)(1) | 0 % | 1.7.2010-31.12.2014 |

ex 8522 90 49 ex 8527 99 00 ex 8529 90 65 | 60 10 25 | Συγκρότημα τυπωμένου κυκλώματος που περιλαμβάνει: — συντονιστή ραδιοσυχνοτήτων (ικανό να λαμβάνει και αποκωδικοποιεί σήματα ραδιοσυχνοτήτων και να εκπέμπει τα σήματα αυτά εντός του συγκροτήματος) χωρίς ικανότητες επεξεργασίας σημάτων, — μικροεπεξεργαστή ικανό να λαμβάνει μηνύματα τηλεχειρισμού και να ρυθμίζει το σύνολο ηλεκτρονικών πλινθίων του συντονιστή προς χρήση στην κατασκευή οικιακών συστημάτων ψυχαγωγίας(1) | 0 % | 1.7.2010-31.12.2014 |

ex 8522 90 49 ex 8527 99 00 ex 8529 90 65 | 65 20 40 | Υποσυγκρότημα τυπωμένου κυκλώματος που περιλαμβάνει: — συντονιστή ραδιοσυχνοτήτων, ικανό να λαμβάνει και αποκωδικοποιεί σήματα ραδιοσυχνοτήτων και να εκπέμπει τα σήματα αυτά εντός του συγκροτήματος, με αποκωδικοποιητή σήματος, — συσκευή λήψης τηλεχειρισμού με ραδιοσυχνότητες (RF), — πομπό σημάτων τηλεχειρισμού με υπέρυθρες, — γεννήτρια σημάτων SCART, — αισθητήρα κατάστασης TV προς χρήση στην κατασκευή οικιακών συστημάτων ψυχαγωγίας(1) | 0 % | 1.7.2010-31.12.2014 |

ex 8525 80 19 | 25 | Συσκευή υπέρυθρης εικονοληψίας εξ αποστάσεως (σύμφωνα με το ISO/TS 16949), με: — ευαισθησία στην περιοχή μήκους κύματος 8 μm και άνω, μέχρι όμως 14 μm, — ανάλυση 324 × 256 εικονοψηφίδων, — βάρος το πολύ 400 g, — διαστάσεις κατά μέγιστο 70 mm × 67 mm × 75 mm, — υδατοστεγή θήκη και βύσμα κατάλληλο για ηλεκτροτροφοδότηση από αυτοκίνητο, και — το πολύ 20 % απόκλιση του σήματος εξόδου σε όλο το εύρος του φάσματος θερμοκρασίας λειτουργίας | 0 % | 1.7.2010-31.12.2014 |

ex 8525 80 19 | 35 | Συσκευές σάρωσης εικόνων που χρησιμοποιούν: — σύστημα «Δυναμικών επικαλυπτικών γραμμών» — NTSC βιντεοσήμα εξόδου — τάση 6,5 V — φωτισμό τουλάχιστον 0,5 lux | 0 % | 1.7.2010-31.12.2014 |

* ex 8704 23 91 | 20 | Πλαίσιο μηχανοκίνητου οχήματος, με ικανότητα αυτανάφλεξης τουλάχιστον 8000 cm³, που φέρει θάλαμο επάνω σε 3, 4 ή 5 τροχούς με μεταξόνιο τουλάχιστον 480 cm, που δεν περιλαμβάνει μηχανήματα για την εκτέλεση εργασιών | 0 % | 1.7.2010-31.12.2012 |

(*) | Τροποποίηση κωδικού ΣΟ ή TARIC ή περιγραφής προϊόντος. |

ΠΑΡΑΡΤΗΜΑ II

Προϊόντα που αναφέρονται στο άρθρο 1 παράγραφος 2

Κωδικός ΣΟ | TARIC |

ex 1518 00 99 | 10 |

* ex 3707 10 00 | 35 |

* ex 3808 92 90 | 30 |

* ex 3824 90 97 | 44 |

* ex 3901 10 90 | 20 |

* ex 3906 90 90 | 35 |

ex 3907 20 20 | 91 |

* ex 3919 10 80 | 40 |

* ex 3919 90 00 | 19 |

* ex 3919 90 00 | 37 |

* ex 3919 90 00 | 43 |

* ex 3920 62 19 | 75 |

* ex 3920 62 19 | 77 |

ex 7410 11 00 | 10 |

* ex 7410 21 00 | 30 |

ex 7410 21 00 | 60 |

* ex 8108 20 00 | 20 |

* ex 8504 40 90 | 40 |

* ex 8704 23 91 | 20 |

ex 9031 90 85 | 30 |

(*) | Αναστολή σε σχέση με προϊόν του παραρτήματος του κανονισμού 1255/96 του οποίου τροποποιείται με τον παρόντα κανονισμό ο κωδικός ΣΟ ή ο κωδικός TARIC ή η περιγραφή του προϊόντος. |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΙΕΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

ΤΙΤΛΟΣ ΤΗΣ ΠΡΟΤΑΣΗΣ:

Πρόταση κανονισμού του Συμβουλίου σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και αλιευτικά προϊόντα.

ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Κεφάλαιο 12, άρθρο 120

Ποσό εγγεγραμμένο στον προϋπολογισμό για το εν λόγω οικονομικό έτος: 14.079.700.000 ευρώ

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ:

( Η πρόταση δεν έχει δημοσιονομικές επιπτώσεις

X Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:

(εκατ. ευρώ, μέχρι πρώτου δεκαδικού ψηφίου)

Γραμμή προϋπολογισμού | Έσοδα[3] | Περίοδος 6 μηνών που αρχίζει στις ηη/μμ/εεεε | [Έτος: Δεύτερο εξάμηνο 2010] |

Άρθρο 120 | Επιπτώσεις επί των ιδίων πόρων | 01/07/2010 | -14,6 |

Κατάσταση μετά τη δράση |

[2011 - 2014] |

Άρθρο 120 | -29,2/έτος |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.

ΑΛΛΕΣ ΠΑΡΑΤΗΡΗΣΕΙΣ

Για να αποτραπεί η παράταση των αναστολών οι οποίες δεν απαιτούνται πλέον, έχει καθοριστεί ημερομηνία λήξεως. Έτσι αποτρέπεται περιττή επιβάρυνση του προϋπολογισμού, όπου λαμβάνονται υπόψη αυτά τα μέτρα.

Η παρούσα πρόταση περιλαμβάνει τις τροποποιήσεις που πρέπει να επέλθουν στο παράρτημα του ισχύοντος κανονισμού προκειμένου να ληφθούν υπόψη:

1. οι νέες αιτήσεις αναστολής οι οποίες υποβλήθηκαν και έγιναν δεκτές·

2. οι τεχνικές εξελίξεις των προϊόντων και οι οικονομικές τάσεις της αγοράς, που έχουν ως αποτέλεσμα την άρση ορισμένων ισχυουσών αναστολών.

Προσθήκη

Το παρόν παράρτημα, πέραν των τροποποιήσεων που οφείλονται στις αλλαγές των περιγραφών, περιλαμβάνει 90 νέα προϊόντα. Οι αντίστοιχες αναστολές έχουν ως αποτέλεσμα τη μη είσπραξη δασμών, οι οποίοι υπολογίζονται βάσει των προβλεπόμενων εισαγωγών στο κράτος μέλος που υποβάλλει την αίτηση για το δεύτερο εξάμηνο του 2010 και για τα έτη 2011 έως 2014, σε 22,1 εκατομμύρια ευρώ ετησίως συνολικά.

Ωστόσο, από τις υφιστάμενες στατιστικές για τα προηγούμενα έτη προκύπτει ότι το εν λόγω ποσό πρέπει να πολλαπλασιασθεί κατά μέσο όρο επί 1,8 προκειμένου να ληφθούν υπόψη οι εισαγωγές που πραγματοποιούνται σε άλλα κράτη μέλη που εφαρμόζουν τις ίδιες αναστολές. Η απώλεια εσόδων ανέρχεται συνεπώς σε 39,8 εκατ. ευρώ περίπου ανά έτος .

Διαγραφή:

Από το παρόν παράρτημα έχουν διαγραφεί 4 προϊόντα τα οποία αντιστοιχούν στους δασμούς που έχουν θεσπιστεί εκ νέου. Αυτό αντιπροσωπεύει αύξηση των πόρων κατά 0,9 εκατ. ευρώ , όπως υπολογίζονται από τις αιτήσεις αναστολής ή από τα διαθέσιμα στατιστικά στοιχεία (2009).

Εκτιμώμενο κόστος της ενέργειας

Με βάση τα διαθέσιμα στατιστικά στοιχεία (2009), η απώλεια εσόδων που προκύπτει από τον παρόντα κανονισμό εκτιμάται σε 39,8 – 0,9 = 38,9 εκατ. ευρώ (ακαθάριστο ποσό, συμπεριλαμβανομένων των εξόδων είσπραξης) x 0,75 = 29,2 εκατ. ευρώ/έτος για την περίοδο από 1.7.2010 έως 31.12.2014 .

Η απώλεια εσόδων που προέρχονται από τους παραδοσιακούς ιδίους πόρους αντισταθμίζεται από τις εισφορές που καταβάλλουν τα κράτη μέλη βάσει του ΑΕΕ τους.

[1] ΕΕ L 158 της 29.6.1996.

[2] ΕΕ C 128 της 25.4.1998, σ. 2.

[3] Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, δασμούς), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μείον τα έξοδα είσπραξης (25%).